Stenlija kalns

Stenlija kalns ir 5109 m augsts Ruvenzori grēdas kalns, kas atrodas uz Kongo Demokrātiskās Republikas un Ugandas robežas, un ir abu valstu augstākais kalns, kā arī trešais augstākais kalns Āfrikā pēc 5895 m augstā Kilimandžāro un 5199 m augstā Kenijas kalna. Kalns ir pietiekami augsts, lai tā virsotnē spētu atrasties ledājs. Tas nosaukts par godu velsiešu žurnālistam un pētniekam Henrijam Mortonam Stenlijam. Kalns atrodas Ruvenzori nacionālajā parkā, kas kopš 1994. gada iekļauts UNESCO Pasaules mantojuma sarakstā. Kalnam ir divas virsotnes.

Ugandas kalni
Kongo Demokrātiskās Republikas kalni